রাজশাহী পলিটেকনিক ইনস্টিটিউট শাখা ছাত্রমৈত্রীর সহসভাপতি রেজানুল ইসলাম চৌধুরী ওরফে সানি গতকাল বৃহস্পতিবার ছাত্রলীগের হামলায় নিহত হয়েছেন। এ হামলায় ইনস্টিটিউট শাখা ছাত্রমৈত্রীর সভাপতি কাজী মোতালেব জুয়েল ও অপর সহসভাপতি শেফারত আলী ওরফে বুলবুল আহত হয়েছেন। এ ঘটনায় কর্তৃপক্ষ অনির্দিষ্টকালের  জন্য ইনস্টিটিউট বন্ধ ঘোষণা করেছে এবং বিকেল পাঁচটার মধ্যে ছাত্রাবাস ত্যাগ করতে শিক্ষার্থীদের নির্দেশ দিয়েছে। বেলা ১২টার দিকে পলিটেকনিক ইনস্টিটিউটে এ হামলার ঘটনা ঘটে। হামলায় গুরুতর আহত সানি ও বুলবুলকে আশঙ্কাজনক অবস্থায় রাজশাহী মেডিকেল কলেজ হাসপাতালে ভর্তি করা হলে...